El govern ofereix els ports catalans per acollir 49 refugiats a la deriva des de fa dues setmanes
El govern ha ofert els ports catalans per acollir els 49 immigrants i refugiats que són a alta mar des de fa més de dues setmanes a l'espera que un estat membre els accepti. Es tracta de 32 persones que són al vaixell Sea-Watch i 17 més al Sea-.Eye, la majoria provinents de l'Àfrica subsahariana, Líbia i Egipte, i rescatades per les ONGs alemanyes quan estaven a la deriva al mediterrani. Per ara, cap estat europeu ha acceptat acollir-los, i Itàlia i Malta no han ofert els seus ports, els més propers a la zona on són les embarcacions. La Comissió Europea va alertar ahir als estats membres que cal més solidaritat per gestionar l'acollida de persones rescatades al mar i una solució urgent, sostenible i previsible davant d'aquesta situació. El Departament d'Acció Exterior, Relacions Institucionals i Transparència ha comunicat al govern espanyol la voluntat de Catalunya de convertir-se en port segur per les dues embarcacions i ara resta a l'espera de la resposta de Madrid.
Quants immigrants i refugiats es troben a alta mar des de fa més de dues setmanes?
49